**Notă informativă**

**la proiectul hotărîrii Guvernului „Cu privire la stabilirea cuantumului anual de alcool etilic nedenaturat destinat utilizării în medicină pentru anul 2015"**

În temeiul punctului 3 al notelor din anexa nr.1 la titlul IV al Codului fiscal nr. 1163-XIII din 24 aprilie 1997, (republicat în Monitorul Oficial al Republicii Moldova, 2007, ediţie specială), anual să efectuează evaluarea necesităţilor şi normelor de consum al alcoolului etilic destinat utilizării în medicină în urma cărora se stabileşte cuantumul anual de alcool etilic nedenaturat cu întocmirea ulterioară a Listei utilizatorilor şi cuantumurile de alcool etilic nedenaturat destinat utilizării în medicină şi producerii farmaceutice, repartizate acestora.

Proiectul în cauză urmăreşte scopul sporirii nivelului de asigurare a calităţii produselor medicamentoase autohtone şi monitorizarea utilizării în medicină şi producerii farmaceutice a alcoolului etilic nedenaturat în Republica Moldova.

Este de menţionat, că necesarul de alcool etilic prevăzut pentru întreprinderile farmaceutice de producţie autohtonă include consumul de alcool ce revine la o unitate de produs fabricat, calculat conform normelor de consum ale materiei prime (Kcons.- coeficient de consum al materiei prime), stipulate de Regulamentele tehnologice de producere şi cantitatea planificată de producere a medicamentelor. Calculele sînt efectuate numai pentru formele farmaceutice înregistrate în Republica Moldova, producerea cărora necesită alcool etilic în cadrul întreprinderilor producătoare autohtone.

În acest context, au fost determinate cantitatea anuală de alcool etilic utilizate în cadrul activităţi întreprinderilor autohtone producătoare de medicamente pentru perioada 01 octombrie 2013 - 01 octombrie 2014.

Astfel, luînd în considerare planurile de extindere de fabricaţie a medicamentelor, prin elaborarea noilor forme farmaceutice şi lucrărilor prin contract, unii fabricanţi au solicitat majorări a cuantumului de alcool etilic utilizat la fabricaţie, şi anume: Centrul Naţional de Transfuzie a Sîngelui (majorare cu 1,2%), Eurofarmaco SA (majorare cu 7,4%), Flumed-Farm SRL (majorare cu 11,23%), Luxfarmol SRL (majorare cu 5,0%).

Pentru prima data au solicitat includerea în prezentul proiect de hotărîre a Guvernului fabricanţii: „Ficotehfarm” SRL şi „Balkan Pharmaceuticals” SRL.

Totodată, valori micşorate ale cuantumului de alcool etilic nedenaturat au solicitat următorii fabricanţi: Depofarm SRL (micşorare cu 7,6 ori), Farmacia Cojuşna SRL (micşorare cu 28,16%), Farmaco SA (micşorare cu 13,78%), Farmaprim SRL (micşorare cu 21,32%), Medicamentum SA (micşorare cu 8,0%), RNP Pharmaceuticals SRL (micşorare de 2,37 ori) şi Universal-Farm SRL (micşorare cu 33,33%).

Remarcăm, сă Centrul de hemotrasfuzie din mun. Bălţi în anul 2015 nu va mai necesita alcool etilic pentru producere.

De menţionat, că instituţiile medico-sanitare se aprovizionează cu alcool etilic prin intermediul operatorilor economici, desemnaţi cîştigători la licitaţiile organizate de Agenţia Medicamentuluişi Dispozitivelor Medicale.

In ansamblu cuantumul de alcool etilic nedenaturat solicitat pentru anul 2015 (54 987,800 dal) este cu cca 32% mai mic, comparativ cu anul 2014 (80 490,138 dal).

Promovarea prevederilor proiectului în cauză va contribui la excluderea eventualelor riscuri coruptibile prin evaluarea necesităţilor şi normelor de consum al alcoolului etilic destinat utilizării în medicină şi industria farmaceutică.

Proiectul hotărîrii de Guvern prezentat, respectă prevederile Declaraţiei Universale a Drepturilor Omului şi Convenţiei Europene pentru apărarea drepturilor omului şi libertăţilor fundamentale.

Adoptarea şi implementarea ulterioară a proiectului în cauză nu necesită cheltuieli financiare suplementare din bugetul de stat.

Reieşind din cele expuse, Ministerul Sănătăţii înaintează proiectul de hotărîre de Guvern spre avizare în modul stabilit.

**Ministru Andrei USATÎI**